[{"text_idx": "#000002", "text": "E Martinik e oa bet votet e miz Mae un diviz gant breujou\u0300 an enezenn hag a laka kenofisiel ar c\u2019hreoleg. Evel-just ez eus bet nac\u2019het gant ar prefeti anavezout an diviz-se a\u0300r-zigarez n\u2019eus ket \u2018met ur yezh ofisiel e Fran\u0303s : ar galleg. Met mennet eo ar prezidant emrenour, Serge Letchimy, da vont betek penn e stourm."}, {"text_idx": "#000007", "text": "Embannet eo bet gant Serge Letchimy eo prest da vont betek penn e stourm, da lavaret eo dirak al lez-varn ma ne faot ket da Bariz anavezout an diviz kemeret gant dilennidi an enezenn. Hag en\u0303 abostol Galv Fort-de-France lan\u0303set e miz Mae 2022 gant strollegezhiou\u0300 Martinik, Gwadeloup ha Gwiana evit ma vehe \u201cchen\u0303chet an darempredou\u0300\u201d etre Pariz hag an trevadennou\u0300 tramor. Galloudou\u0300 nevez a vehe a\u0300r ar billig... Ha gellout a rahe kement-se profitan\u0303 da Vreizh ?"}]